Erik Tunstad

Erik Halfdan Tunstad (født 1954) er en norsk biolog, forskningsjournalist, programleder i radio, fagbokforfatter og tidligere høgskolelektor. Han er særlig kjent som formidler av evolusjonsteori og biologi i Norge. 

 Liv og virke 
Tunstad er utdannet biolog og skrev hovedoppgave (cand.scient.) innen økologi på en oppgave om Tegefaunaen i en usprøytet eplehage, og i dens viktigste omgivende vegetasjon. I 1985 begynte han å jobbe med forskningsjournalistikk. Tunstad har vært radiojournalist og programleder i Verdt å vite i årene etter at programmet gikk fra ukentlige til daglige sendinger. Fra 2002 var han første fagredaktør for nettstedet forskning.no. Han var redaktør i forskning.no inntil han i 2009 gikk over til å ha en stilling som høgskolelektor i naturvitenskap ved Avdeling for lærerutdanning ved Høgskolen i Vestfold i noen år. Han har særlig markert seg som formidler av evolusjonsteori overfor allmennheten. 

Tunstad har skrevet en rekke fagbøker. Han var en av initiativtakerne til stiftelsen av organisasjonen Skepsis og redigerte foreningens tidsskrift med samme navn mellom 1991 og 2002. Han har skrevet boka Darwins teori – 400 år med evolusjon.Jfr. info-boks tilknyttet debatt-innlegget «Uintelligent design» av Erik Tunstad, VG, 9. februar 2009, s.43 Sammen med Nils H. Fløttre utgav han et læreverk i naturfag som har kommet i flere utgaver siden 1994. 

I 2012 ble han tildelt Språkrådets språkpris, i klassen «fremragende bokmål» for sin forskningsformidling i bøkene om evolusjon, forskningsjuks og ellers for en omfattende forskningsjournalistisk produksjon i artikkelform.sprakradet.no Språkprisen 2012 til Erik Tunstad (bokmål) og Marta Norheim (nynorsk)  13.11.2012 I 2015 fikk han Bonnevieprisen for sitt arbeid med å formidle biologifaget i populærvitenskapelige bøker og artikler. 

I 2020 utgav sammen med Vibeke Riiser-Larsen en bok om neandertalere.

 Bibliografi  


 2004: Fra skapelse til design: religion i kamp mot Darwin
 2009: Darwins teori – 400 år med evolusjon ISBN 9788292622537
 2011: Juks: hvordan forskere svindler – og hvorfor det ikke er så farlig -
 2015: Evolusjon : basert på en sann historie ISBN 9788282821056
 2020: Neandertal. Folket som forsvant (sammen med Vibeke Riiser-Larsen) Humanist 2020
 2024: Å elske et insekt. Hva skjer når insektene forsvinner? Humanist 2024

 Referanser  

 Eksterne lenker  
 Artikler av Tunstad på forskning.no (2002–2008) 
 Biologiforeningen.no Erik Tunstads 10 bud om kritisk tenkning  14. november 2009
 Artikler av Erik Tunstad publisert på Skepsis.no
 Tunstads anmeldelse av Bjørn Lomborg - Hold hodet kaldt 3. oktober 2008

Kategori:Norske journalister
Kategori:Norske sakprosaforfattere
Kategori:Norske radioprogramledere
Kategori:Forskningsjournalistikk
Kategori:Programledere for NRK Radio
Kategori:NRK-journalister
Kategori:Journalister i forskning.no